Diari Oficial de la Generalitat Valenciana


Sumari del DOGV 5490, del 16-04-2007 (2007/2921)

Notificació de la resolució del recurs d'alçada, referència interna R-177/2006 a la Sra. Josefa Espí Borrás, en representació de la mercantil Mendoza Urbana, SL.
-----------------------------------------------------------------------------------------------------------------------------------------------------------------

### Dades del document

Número de DOGV
:   5490

Data del DOGV
:   16-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/2921


Data del document
:   08-11-2006

Organisme emissor
:   Conselleria de Territori i Habitatge

Tipus de document
:   Edicte

De conformitat amb el que establix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica a la Sra. Josefa Espí Borrás, en representació de la mercantil Mendoza Urbana, SL c/ Amalio Vanaclocha, núm. 13-baix (46486 Carlet) la resolució del recurs d'alçada amb el número de referència interna R-177/2006.  
Resolució  
Després d'examinar el recurs d'alçada formulat la Sra. Josefa Espí Borrás, en representació de la mercantil Mendoza Urbana, SL contra la resolució sancionadora en l'expedient núm. VIVI/040502/447  
Antecedents de fet  
Primer. El Sr. Fermín Masia Sabater en representació de la Comunitat de Propietaris dels immobles situats en el carrer dels Arbres, 59, 61 i 63, d'Algemesí, subjectes al règim legal d'habitatges de protecció oficial, presenta la denúncia contra Mendoza Urbana SL, per defectes constructius en l'edificació.  
La qualificació definitiva d'aquests habitatges és de data 3 de juny de 1999.  
Segon. Per mitjà d'informe del tècnic del Servei Territorial d'Habitatge i Projectes Urbans de València i després de la corresponent inspecció, es comprova l'existència de vicis o defectes en la construcció, qualificant-los com a greus i que afecten l'habitabilitat.   
Tercer. S'incoa l'expedient sancionador, en data 24 d'octubre del 2005, i, en data 6 de febrer del 2006, es dicta la proposta de resolució, davant d'aquesta l'interessat no aporta al·legacions.  
Quart. El Servei Territorial resol, el 4 de maig del 2006, i abans de ser-li notificada a la mercantil denunciada la resolució sancionadora es va presentar en el registre d'entrada, amb data 12 de maig del 2006, per part del Sr. Javier Renart Moltó un escrit d'al·legacions sol·licitant l'ampliació del termini per a poder executar les obres.  
A la vista d'aquestes al·legacions i a l'empara del que disposa l'article 76.3 de la Llei 30/1992 se dicta nova resolució sancionadora per part del cap del Servei Territorial, en data 10 de juliol del 2006.  
Cinqué. Amb data 28 de juny del 2006 la Sra. Josefa Espí Borrás presenta recurs d'alçada en nom de Mendoza Urbana, SL contra la primera resolució del Servei Territorial, de data 10 de maig del 2006, aporta les al·legacions següents:  
- Defectes formals de la resolució, per haver-se resolt transcorreguts els sis mesos des de la iniciació del procediment i en la notificació no s'indiquen ni el tipus de recurs, ni l'òrgan davant el qual interposar-lo.  
- Quant al fons de l'assumpte; s'al·lega que en aquest immoble es van realitzar les obres indicades en les diligències prèvies i que s'han construïts posteriorment a la seua terminació cinc trasters en la terrassa de la finca que pot influir en les dilatacions dels materials. A més respecte a les humitats del soterrani provinents del solar continu, ha d'assenyalar-se que és propietat de l'Ajuntament d'Algemesí i es troba en mal estat.  
Sisé. Contra la resolució, de data 10 de juliol del 2006, es presenta recurs d'alçada en què sol·licita la caducitat de l'expedient sancionador per haver transcorregut els terminis establits legalment.  
Fonaments de dret  
Primer. Competència  
És òrgan competent per a la resolució d'aquest recurs el director general d'Habitatge i Projectes Urbans, d'acord amb el que establix l'article 114 de la Llei de règim jurídic de les administracions públiques i del procediment administratiu comú i el Decret 137/2006, de 29 de setembre, del Consell (DOGV núm. 5359 de 3 d'octubre del 2006), pel qual s'aprova el Reglament orgànic i funcional de la Conselleria de Territori i Habitatge.  
Segon. Procediment  
El que disposen els articles 107; 110; 114 i 115, de la LRJAP i PAC, quant a l'admissió i la tramitació del recurs d'alçada.  
Tercer. Respecte de la resolució recorreguda  
1. Quant als defectes formals en la notificació cal indicar que en la segona pàgina de la resolució figuren els recursos pertinents i el termini per a interposar-los. Ajustant-se, per tant, al que establix l'article 58 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
2. Respecte al transcurs del termini establit legalment per a resoldre, l'acord d'iniciació és de data 24 d'octubre del 2005 i l'última resolució és de data de 5 de juliol del 2005.  
La disposició addicional primera de la Llei 8/2004, de 20 d'octubre, d'habitatge de la Comunitat Valenciana establix en el seu apartat primer:  
"El procediment sancionador s'ajustarà al que establisca el Consell de la Generalitat i, si no n'hi ha, a l'establit amb caràcter general pel Reial decret 1398/1993, de 4 d'agost, pel qual es va aprovar el Reglament del procediment per a l'exercici de la potestat sancionadora, excepte el referent al termini per a la resolució dels expedients que serà d'un any"  
Per tant, no ha transcorregut el termini d'un any establit per la llei i no cap en conseqüència la caducitat sol·licitada.  
3. No obstant això, atés que la infracció esta tipificada com molt a greu en l'article 69.12 de la Llei 8/2004, de 20 d'octubre, d'habitatge de la Comunitat Valenciana i d'acord amb l'article 78 d'aquesta llei que regula la prescripció: "En el cas de les infraccions tipificades en l'article 69.12 d'aquesta llei, la prescripció es produirà des de la data de la qualificació definitiva en els següents terminis; un any per als vicis o defectes de terminació o acabat; tres anys per als vicis o defectes d'habitabilitat i cinc anys per als vicis o defectes que afecten la fonamentació, suports, bigues, forjats, murs de càrrega o altres elements estructurals".  
La qualificació definitiva d'aquests habitatges és de data 3 de juny de 1999, i ha prescrit la infracció, atés que la iniciació del procediment sancionador es realitza en data 24 d'octubre del 2005, el defecte al·ludit està tipificat com d'habitabilitat.  
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de legislació de general i pertinent aplicació i de conformitat amb la Proposta de resolució de l'Àrea de Promoció, resolc.  
Estimar el recurs d'alçada interposat per la Sra. Josefa Espí Borrás contra la resolució del cap del Servei Territorial d'Habitatge i Projectes Urbans de València, de data 5 de juliol del 2006, per prescripció de la infracció, revocant en conseqüència aquesta.  
Contra la present resolució que posa fi a la via administrativa, es pot interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà a la notificació d'aquesta, segons els arts. 10.1 a) i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 8 de novembre de 2006.- El director general d'Habitatge i Projectes Urbans: Bernabé Bueno Miralles.